Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Luka 2:1-52
2 Nomba mu nshiku shilya Kaisare Augusti afumishe icipope+ ca kuti abantu bonse aba pe sonde bafwile ukulembwa.2 (Uku e kulembesha kwa kubalilapo uko acitile ilyo Kwirini ali umulashi wa calo ca Siria.)3 Kabili abantu bonse baile ku kulembesha,+ cila muntu ku musumba wa ku mwabo.4 Awe Yosefe na o afumine ku Galili, mu musumba wa Nasarete, no kuya ku Yudea, ku musumba wa kwa Davidi, uo beta ati Betelehemu,+ pantu ali wa mu ng’anda ya kwa Davidi kabili atuntwike muli ulu lwine lupwa.+5 Aile mu kulembwa pamo na Maria,+ uo aupile, ukulingana ne fyo bapangene,+ ninshi Maria ifumo nalikula.+6 Ilyo bacili kulya, inshiku sha kuti apaape shalifikile.7 Kabili afyele umwana umwaume, ibeli,+ kabili amupombele mu nsalu no kumulaalika mu ca kuliilamo ifitekwa,+ pantu tabakwete umuputule mu ng’anda ya kulaalamo abeni.8 Kabili muli cilya calo cimo cine mwali bakacema abali mu mpanga balelonda ifitekwa fyabo ubushiku.9 Awe apo pene malaika+ wa kwa Yehova aiminine apo bali, no bukata bwa kwa Yehova+ bwalibengeshime ukubashinguluka, na bo balitiinine nga nshi.10 Lelo malaika atile kuli bena: “Mwitiina, pantu, moneni! Ndebila kuli imwe imbila nsuma iya kusekelela kukalamba ukukaba ku bantu bonse,+11 pantu lelo mu musumba wa kwa Davidi+ namufyalwa Umupusushi wenu,+ uyu e Kristu Shikulu.+12 Kabili ici e cishibilo muleishibilako: Mulesanga akanya nabakapomba mu nsalu kabili nakalaala mu ca kuliilamo ifitekwa.”13 Awe apo pene ibumba lya bamalaika ba mu muulu+ lyalongene pamo na malaika, balalumbanya Lesa+ abati:14 “Natulumbe Lesa mu muulu,+ na pe sonde pabe umutende+ pa bantu abo atemwa.”+15 Awe ilyo bamalaika babashile no kuya mu muulu, bakacema balalanshanya abati: “Natuleya ku Betelehemu no kumona ici cintu icicitike, ico Yehova+ atusokolwela.”16 Awe balimine baya bwangu bwangu, bayasanga Maria na Yosefe, na kanya nakasendama mu ca kuliilamo ifitekwa.17 Ilyo bakamwene, bashimike ifyo malaika abebele pali uyu mwana.18 Na bonse abaumfwileko aya mashiwi balipapile pa fintu ifyo bakacema babashimikile,19 lelo Maria ena alisungile aya mashiwi yonse, kabili aletontonkanyapo mu mutima wakwe umo ifi fyalolele.+20 Kabili bakacema balibwelelemo, balecindika Lesa no kumulumbanya pali fyonse ifyo baumfwile no kumona, filya fine babebele.21 Nomba ilyo inshiku cinekonsekonse (8)+ shakumene isha kuti bamusembulule,+ e lyo bamwinike ati Yesu,+ ishina ilyo malaika amwinike ilyo talati emitwe mwi fumo.+22 Kabili ilyo shakumene inshiku sha kubasangulula+ ukulingana na mafunde ya kwa Mose, bamutwele ku Yerusalemu pa kuti bamupeele kuli Yehova,23 filya calembwa mwi funde lya kwa Yehova aciti: “Umwana umwaume onse ibeli aketwa uwa mushilo kuli Yehova,”+24 kabili batuulile ilambo ukulingana ne casoswa mu mafunde ya kwa Yehova ati: “Ifipele fibili nelyo utwana twa nkunda tubili.”+25 Kabili moneni! kwali umuntu mu Yerusalemu ishina lyakwe ni Simeone, kabili uyu muntu ali umulungami kabili aletiina Lesa, alelolela inshita abena Israele bali no kubasansamusha,+ no mupashi wa mushilo wali pali ena.26 Kabili Lesa alimusokolwelele ukupitila mu mupashi wa mushilo ukuti tali no kufwa mpaka akamone Kristu+ uwa kwa Yehova.27 Awe umupashi walimutungulwile+ ayaingila mwi tempele; kabili ilyo abafyashi baletele umwana Yesu pa kuti bacite ukulingana ne fyalembwa mu mafunde,+28 Simeone alimupokelele mu maboko yakwe no kulumbanya Lesa ati:29 “Nomba mwe Shikulu Mulopwe, lekeni umusha wenu aye umutende+ nge fyo mwasosele;30 pantu amenso yandi nayamona uwa kupususha+31 uo mwapekanishisha abantu bonse,+32 ulubuuto+ lwa kufumya imfifi+ pa bena fyalo+ kabili ubukata bwa bantu benu abena Israele.”33 Awe wishi na nyina balepapa fye ifyalelandwa pali uyu mwana.34 Kabili Simeone alibapaalile, lelo aebele Maria nyina ati: “Mona! Uyu akalenga ukuti abengi mu Israele+ bakawe+ no kwima kabili bakamupontela+35 (cine cine, ulupanga ulutali lukapula muli iwe),+ pa kuti amatontonkanyo ya mitima ya bengi yakasokoloke.”+36 Awe kwali kasesema mwanakashi, Ana, umwana wa kwa Fanuele, uwa mu mukowa wa kwa Ashere (uyu mwanakashi ali mukote, kabili aikele no mulume wakwe imyaka cinelubali (7) ukutula pali bunacisungu bwakwe.37 Ali mukamfwilwa+ kabili ali ne myaka amakumi cinekonsekonse na ine [84]), kabili talepuswa pe tempele, alebomba umulimo wa mushilo ubushiku na kasuba+ no kuleka ukulya, kabili alepepa amapepo ya kupapaata.38 Awe mu nshita ilya ine alishile, alatootela Lesa no kulanda pa mwana kuli bonse abalelolela ukulubuka kwa Yerusalemu.+39 Kabili ilyo bacitile fyonse ukulingana na mafunde+ ya kwa Yehova, babwelele ku Galili, ku musumba wabo uwa Nasarete.+40 No mwana alekula no kukosa,+ na mano yalefulilako, kabili Lesa alemupaala.+41 Kabili cila mwaka abafyashi bakwe baleya ku Yerusalemu+ ku mutebeto wa ca kucilila.42 Kabili ilyo ali ne myaka ikumi na ibili (12), baliile ukulingana no lutambi+ lwa mutebeto43 mpaka ilyo inshiku sha mutebeto shapwile. Nomba ilyo balebwelelamo, umwaice Yesu ashele ku Yerusalemu, na bafyashi bakwe tabaishibe.44 Ico bena baletila ali mwi bumba ilyale-endela pamo na bo, baendele ulwendo lwa bushiku bumo,+ kabili batendeke ukumufwaya muli balupwa na mu bakaaya.45 Lelo ilyo bafililwe ukumusanga, babwelele ku Yerusalemu, no kumufwaya sana.46 Awe lintu papitile inshiku shitatu, bamusangile mwi tempele,+ naikala na bakasambilisha alekutika kuli bena no kubepusha.47 Na bonse abalekutika kuli ena balipapile amano yakwe ne myasukile yakwe.+48 Awe ilyo abafyashi bakwe bamumwene, balipapile, na banyina bamwebele ati: “We mwana, cinshi ico watucushisha ifi? Mona, bawiso na ine natucula ukukufwaya.”49 Lelo abepwishe ati: “Ico mulemfwaila cinshi? Bushe tamwaishiba ukuti mfwile ukuba mu ng’anda ya kwa Tata?”+50 Lelo tabaishibe umwalolele amashiwi ayo abebele.+51 Kabili aile na bo no kufika ku Nasarete, kabili alebanakila.+ Kabili nyina asungile aya mashiwi yonse mu mutima wakwe.+52 Na Yesu alekula mu mano+ na mu mushinku kabili Lesa na bantu balimutemenwe.+
bem_Latn bem_Latn cjk_Latn bem_Latn